Kiøbenhavns Postrytter, 1787-05-14
Paris, den 30 April. Den mærkværdige Tale, som Kongen den 13de har holdet i de Notables Forsamling, og som efter befaling skal udgives i Trykken, har gjort megen Opsigt her i Staden. Da Monarken havde sluttet denne Tale, foretoge den nye Seglbevarer og Generalcontrolleur sig vidtløftigere at forklare Hs. Majestæts Plan. Defecten beløber sig til omtrent 116 Millioner. Udgifterne ere ongefær 103 Millioner større end Jndtægten, desuden kommer den i Forveien optagne Sum af 260 Millioner hertil, hvoraf Regieringen aarlig maa svare 13 Millioner Jnteresse. Allene ved den Kongel. Hofstat skal en Reforme til for det første 15 Millioners Besparelse faae Sted, ja man meener endog at kunne spare 20 Millioner, ved at gribe sig ret an. Stempel-Paalægget vil indbringe henved 30 Millioner, og den nye Landskat omtrent 40 Millioner. Altsaa formeres Jndtægten, ved disse tre Poster, med 90 Millioner. For videre at tilveyebringe de endda manglende 26 Millioner, vil Kongen aarligen optage 25 Millioner paa Livrente. Da General=Controlleuren var færdig med sin Demonstration, reyste Erkebispen af Narbonne sig, for ogsaa at tale til Forsamlingen; men Kongen forlod Tronen, og Sessionen hævedes. Dagen derpaa vare de forskiellige Bureaux igien forsamlede, da man samtligen besluttede at takke Kongen for sin Tale, og forsikkre Hs. Majestæt, at Forsamlingen strax vilde undersøge de af Monarken gjorte Forslage, for igien at tilveyebringe Ligevægten imellem Statens Jndtægt og Udgivt. Nogle Bureaux have til den Ende bedet Kongen om en Liste paa de rimeligste Hielpekilder, for at see, om det ikke var mueligt at opnaae Hs. Majestæts Hensigt uden nye og trykkende Paalæg. J Onsdags og Torsdags har Forsamlingen overveyet denne Liste, men ikke fundet den detailleret nok, og derfor atter fundet sig beføyet til at begiære en nøyagtigere Liste. Men der skal være blevet dem svaret, at de kunde sende deres Commissarier til General-Controlleuren, for der at faae fuldkommen Oplysning. Med dette Arbeyde have Commissarierne siden dagligen været beskiæftigede, og skulle have udfundet, at Defecten er 137 Millioner, altsaa endnu 21 Millioner større end den ovenfor er angivet. Men man vil haabe, at Commissarierne have forregnet sig. - Kongen har nu ogsaa berettet Forsamlingen de Jndskrænkninger, Han er betænkt paa Ved Krigs- og Søe-Departementet skal herefter spares 8 Mill., ved Departementet for de udenrigske Anliggender 1 Mill., ved Bygnings=Departementet 3 Millioner, ved Jagtvæsenet 1 Million, og ved Hofstaten 2. Millioner; tilsammen 15 Millioner. J alt skal Forsamlingen allerede have fundet Udveye til at spare 80 Millioner, blot ved Jndskrænkelse og klog Forvaltning. – Rygtet, at Generalcontrolleurembedet herefter skulde forrettes ved 6 Personer af første Rang, varer endnu ved, og altsaa vil Hr. Fourqueur ikke længe beklæde denne Post. Man fortæller, at han nyelig skal have forglemt sin Tobaksdaase i Kongens Cabinet, hvorhen han var kaldet til privat Conference, og at Kongen, da han fik at vide, at det var Hr. Fourqueurs Daase, skal have sagt: "Det er første Gang, at en af mine Generalcontrolleurer har ladet mig beholde noget. – Jnden den 15de Maji siges de Notable at blive færdige med alle Ting.